****

**แผนการจัดการเรียนรู้ที่ ๒**

**หน่วยการเรียนรู้ที่** ๔ กาพย์พระไชยสุริยา  **เรื่อง** การแต่งกาพย์ยานี ๑๑

**วิชา** ภาษาไทย  **ชื่อรายวิชา** ภาษาไทย ท ๒๑๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๑ **ปีการศึกษา** ๒๕๖๐ **เวลา** ๒ คาบ / ๑๐๐ นาที

**มาตรฐานการเรียนรู้**

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลัง ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม.๑/๕ แต่งบทร้อยแก้ว

**จุดประสงค์การเรียนรู้**

๑. นักเรียนสามารถบอกฉันทลักษณ์ของกาพย์ยานี ๑๑ ได้

๒. นักเรียนสามารถแต่งกาพย์ยานี ๑๑ ได้อย่างมีศิลปะ

**สาระสำคัญ**

กาพย์ยานี ๑๑ เป็นคำประพันธ์ชนิดหนึ่งที่มีความไพเราะ และแต่งได้ง่าย กาพย์ยานี ๑๑ นั้น ๑ บาท จะมี ๑๑ คำ หนึ่งบทมี ๒ บาท ๔ วรรค วรรคหน้า ๕ คำ และวรรคหลัง ๖ คำ โดยมีสัมผัสบังคับดังนี้ คำสุดท้ายของวรรคแรกสัมผัสกับคำที่สามของวรรคสอง คำสุดท้ายของวรรคสองสัมผัสกับคำสุดท้าย ของวรรคสาม และคำสุดท้ายของวรรคสี่สัมผัสกับคำสุดท้ายของวรรคสองในบทถัดไป

**สาระการเรียนรู้**

๑. ฉันทลักษณ์กาพย์ยานี ๑๑

๒. ตัวอย่างกาพย์ยานี ๑๑

๓. แต่งกาพย์ยานี ๑๑

**คุณลักษณะอันพึงประสงค์**

ใฝ่รู้ใฝ่เรียน

**สมรรถนะสำคัญ**

ความสามารถในการสื่อสาร

ความสามารถในการคิด

**กิจกรรมการเรียนรู้**

**ชั่วโมงที่ ๑**

กิจกรรมขั้นนำเข้าสู่บทเรียน (ทบทวนความรู้เดิม)

๑. นักเรียนดูตัวอย่างกาพย์ยานี ๑๑ ที่ไม่ได้แบ่งวรรคตอน

๒. นักเรียนพิจารณาบทที่ครูให้แล้วแบ่งวรรคตอนให้ถูกลักษณะคำประพันธ์กาพย์ยานี ๑๑

๓. ครูเชื่อมโยงเข้าสู่บทเรียนการแต่งกาพย์ยานี ๑๑

กิจกรรมขั้นพัฒนาผู้เรียน (เพิ่มเติมความรู้ใหม่)

๔. นักเรียนสังเกตบทประพันธ์กาพย์ยานี ๑๑ ที่นำวรรคบางส่วนออก แล้วนักเรียนจะต้องเติมคำประพันธ์ที่ถูกเว้นออกไปให้ได้ใจความและถูกต้องตามฉันทลักษณ์

๕. นักเรียนฟังบรรยายเกี่ยวกับฉันทลักษณ์ สัมผัสบังคับ สัมผัสพยัญชนะและสระ จากสื่อ Powerpoint เรื่อง การแต่งกาพย์ยานี ๑๑

กิจกรรมขั้นรวบยอด (นำไปใช้)

๖. ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องการแต่งกาพย์ ยานี ๑๑

**ชั่วโมงที่ ๒**

กิจกรรมขั้นนำเข้าสู่บทเรียน (ทบทวนความรู้เดิม)

๑. นักเรียนทบทวนเนื้อหาเกี่ยวกับฉันทลักษณ์ สัมผัสบังคับ สัมผัสพยัญชนะและสระ ด้วยการ ตั้งคำถาม สัมผัสพยัญชนะและสระคืออะไร และให้นักเรียนออกมาโยงเส้นสัมผัสกาพย์ยานี ๑๑ ให้ถูกต้อง

กิจกรรมขั้นพัฒนาผู้เรียน (เพิ่มเติมความรู้ใหม่)

๒. นักเรียนช่วยกันทำกิจกรรม “ต่อกลุ่มละวรรค” โดยให้นักเรียนตกลงหัวข้อในการแต่งกาพย์ยานี ๑๑ จากนั้นนักเรียนแบ่งกลุ่ม ๔ กลุ่ม ภายในกลุ่มจะต้องช่วยกันแต่งกาพย์ยานี ๑๑ จำนวน ๑ วรรค ตัวแทนกลุ่มออกมาเขียนหน้ากระดาน แล้วจากนั้นให้กลุ่มถัดไปแต่งต่อจากกลุ่มแรก

กิจกรรมขั้นรวบยอด (นำไปใช้)

๓. ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องการแต่งกาพย์ ยานี ๑๑

๔. นักเรียนแต่งกาพย์ยานี ๑๑ เรื่อง เรารักสวนสุนันทา ลงในสมุด

**สื่อการเรียนรู้**

Powerpoint เรื่อง การแต่งกาพย์ยานี ๑๑

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** กาพย์ยานี ๑๑ เป็นคำประพันธ์ชนิดหนึ่งที่มีความไพเราะ และแต่งได้ง่าย กาพย์ยานี ๑๑ นั้น ๑ บาท จะมี ๑๑ คำ หนึ่งบทมี ๒ บาท ๔ วรรค วรรคหน้า ๕ คำ และวรรคหลัง ๖ คำ โดยมีสัมผัสบังคับดังนี้ คำสุดท้ายของวรรคแรกสัมผัสกับคำที่สามของวรรคสอง คำสุดท้ายของวรรคสองสัมผัสกับคำสุดท้ายของวรรคสาม และคำสุดท้ายของวรรคสี่สัมผัสกับคำสุดท้ายของวรรคสองในบทถัดไป | การแต่ง กาพย์ยานี ๑๑ | เกณฑ์การประเมิน การแต่งกาพย์ยานี ๑๑ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**  ท ๔.๑ ม.๑/๕ แต่งบทร้อยแก้ว | การแต่ง กาพย์ยานี ๑๑ | เกณฑ์การประเมิน การแต่งกาพย์ยานี ๑๑ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**  ใฝ่รู้ใฝ่เรียน | การแต่ง กาพย์ยานี ๑๑ | แบบประเมินคุณลักษณะอันพึงประสงค์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**  - ความสามารถในการสื่อสาร  - ความสามารถในการคิด | การแต่ง กาพย์ยานี ๑๑ | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |